钦定古今图书集成/明伦汇编/氏族典/第122卷 > 陈朝老
## 钦定古今图书集成/明伦汇编/氏族典/第122卷 > 陈朝老

按《尚友录》：朝老字廷臣，政和人。元符末为太学生，论
事剀切，台谏受蔡京风旨，以狂妄目之。大观三年，以
何执中为左仆射，朝老上书曰：“陛下即位以来，凡五
命相，有若韩忠彦之庸慵，曾布之赃污，赵挺之之蠢
愚，蔡京之跋扈，今复相执中。执中碌碌常质，初无过
人，天下败坏至此，如人一身，脏腑受沴已深，岂庸医”
所能起乎？执中夤缘攀附到位二府，固已大幸，遽俾
之经体赞元，是犹以蚊负山，多见其不胜任也。宣和
末，与陈东等上书论蔡京等，编置道州。建炎改元，遇
宥，归耕石门。绍兴间，三诏征之，坚辞不起，学者称曰
“陈三诏。”